
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 839 


2 Ιουλίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταφορά οργανικών θέσεων της Περιφέρειας Κε¬ 
ντρικής Μακεδονίας από κλάδο σε κλάδο. 1 

Καταβολή διαφοράς σύνταξης και στους κληρονό¬ 
μους των αποβιωσάντων συνταξιούχων Βουλευ¬ 
τών, Δικαστών και Μελών του Νομικού Συμβουλίου 
του Κράτους για το χρονικό διάστημα από 


1/12/1991 -31/12/1995. 2 

Ανάθεση διενέργειας φορολογικού ελέγχου. 3 


Συμπλήρωση - Τροποποίηση της απόφασης αριθ. 
1023404/1363/ 0016/2.3.2001 (ΦΕΚ 215 τ.Β') που 
αναφέρεται στην είσπραξη του Φ.Π.Α. που υποβάλ¬ 
λεται ηλεκτρονικά, με χρέωση τραπεζικών λογα¬ 


ριασμών των υποκειμένων. 4 

Τροποποίηση των Δ16γ/011/163/Γ/7.5.1998 και 

Δ16γ/04/507/Γ/17.10.1997 κοινών Αποφάσεων. 5 

Παράταση θητείας των μελών του Διοικητικού Συμ¬ 
βουλίου της Εταιρείας «ΘΕΜΙΣ ΚΑΤΑΣΚΕΥΑΣΤΙΚΗ 

Α.Ε». 6 

Έγκριση Ο.Ε.Υ. του Ν.Π. «Δημοτικός Παιδικός Σταθ¬ 
μός Αόφου» Δήμου Πέτρας Ν. Πιερίας. 7 


Κατανομή ωρών υπερωριακής, με αμοιβή εργασίας 
στους μόνιμους και με σχέση εργασίας Ιδ Δικαίου 
Υπαλλήλους του Υπουργείου Γεωργίας και Νομαρ¬ 
χιακής Αυτ/σης που ασχολούνται στο πρόγραμμα 
καταπολέμησης του δάκου της ελιάς έτους 2001 
στο Ν. Ρεθύμνης. 8 


ΑΠΟΦΑΣΕΙ Σ 

Αριθ. 22974 (1) 

Μεταφορά οργανικών θέσεων της Περιφέρειας Κεντρι¬ 
κής Μακεδσνίας από κλάδο σε κλάδο. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του πέμπτου εδαφίου της παραγράφου 
3 του άρθρου 2 και τις διατάξεις της παρ. 4 του άρθρου 8 
του Ν. 2503/1997. 


2. Τη γνώμη του Γενικού Γραμματέα της Περιφέρειας 
Κεντρικής Μακεδονίας, όπως διατυπώθηκε με την αριθ. 
4146/19.6.2001 εισήγηση του. 

3. Την ανάγκη αναδιάρθρωσης των οργανικών θέσεων 
της Περιφέρειας Κεντρικής Μακεδονίας. 

5. Το γεγονός ότι από τις διατάξεις της παρούσας δεν προ- 
κύιττει δαπάνη σε βάρος τσυ Κρατικού Προϋπολογισμού. 

6. Την 11187/12.5.2000 κοινή απόφαση τσυ Πρωθυ- 
πουργσύ και της Υπουργού Εσωτερικών, Δημόσιας Διοί¬ 
κησης και Αποκέντρωσης για την ανάθεση αρμοδιστήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης (ΦΕΚ630/Β'), αποφασίζουμε: 

Μεταφέρουμε τις παρακάτω οργανικές θέσεις μόνιμου 
προσωπικού της Περιφέρειας Κεντρικής Μακεδονίας ως 
εξής: 

Από τον κλάδο ΔΕ Δασοφυλάκων 

• δέκα (10) οργανικές θέσεις στον κλάδο ΠΕ Γεωτεχνικών 

• δέκα (10) οργανικές θέσεις στον κλάδο ΠΕ Μηχανικών 

• δέκα (10) οργανικές θέσεις στον κλάδο ΠΕ Γεωλόγων 

• δέκα (10) οργανικές θέσεις στον κλάδο ΠΕ Οικονομολόγων 

• δέκα (10) οργανικές θέσεις στον κλάδο ΠΕ Πληροφορικής 

• δέκα (10 οργανικές θέσεις στον κλάδο ΤΕ Πληροφορικής 

• δέκα (10) οργανικές θέσεις στον κλάδο ΤΕ Τεχνολογικών 
Εφαρμογών 

Η παρούσα να δημοσιευθεί στην Εφημερίδατης Κυβερ- 
νήσεως. 

Αθήνα, 29 Ιουνίου 2001 

ο ΥΦΥΠΟΥΡΓΟΣ 

ΚΩΝ/ΝΟΣ ΚΑΪΣΕΡΛΗΣ 
-♦- 

Αριθ. 118692 (2) 

Καταβολή διαφοράς σύνταξης και στους κληρονόμους των 
αποβιωσάντων συνταξιούχων Βουλευτών, Δικαστών και 
Μελώντου Νσμικσύ Συμβουλίου τσυ Κράτσυς για το χρο¬ 
νικό διάστημα από 1/12/1991 -31/12/1995. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχσντας υπόψη: 

Ι.Τσάρθρο Μπαρ. 11 Ν. 1968/91 (ΦΕΚ 150Α'). 

2. Τα άρθρα 5-12β, Ν. 2198/94 (ΦΕΚ43 Α'). 

3. Ταάρθρα31-32Ν. 1914/90 (ΦΕΚ 178Α'). 

4. Την υπ’αριθμ. 255/92 Γνωμοδότηση του Ν.Σ.Κ. 

5. Τις διατάξεις του Ζ' Ψηφίσματος της Ε' Αναθεωρητι¬ 
κής Βουλής των Ελλήνων του έτους 1975 (ΦΕΚ 23 Α'). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Τη διάταξη τηςπαρ. 6του άρθρου 16 Ν. 2592/98 (ΦΕΚ 
57 Α'). 

7. Τις υπ’ αριθμ. 71320/30.6.2000 και 71324/30.6.2000 
αποφάσεις μας (ΦΕΚ 855 Β') με τις οποίες ρυθμίσθηκε ο 
τρόπος εξόφλησης της διαφοράς σύνταξης των συνταξι¬ 
ούχων Βουλευτών, Δικαστών και Μελών Ν.Σ.Κ. για το χρο¬ 
νικό διάστημα 1/12/91 -31/12/95. 

8. Τις αποφάσεις του Ελεγκτικού Συνεδρίου με τις οποί¬ 
ες έχουν επιδικασθεί ποσά ως διαφορά σύνταξης υπέρ 
των συνταξιούχων Βουλευτών, Δικαστών και Μελών του 
Ν.Σ.Κ. για το χρονικό διάστημα από 1/12/1991 μέχρι 
31/12/1995, κατόπιν και των ρυθμίσεων, δυνάμει της υπ’ 
αριθμ. 2054561/6279/0022/28.8.95 κοινής απόφασηςτων 
Υπουργών Δικαιοσύνης και Οικονομικών, οι οποίες εφαρ¬ 
μόσθηκαν και στους εν ενεργεία Βουλευτές. 

9. Τις εκκρεμείς απαιτήσεις των κληρονόμων των απο- 
βιωσάντων συνταξιούχων Βουλευτών, Δικαστών και Με¬ 
λών Ν.Σ.Κ. και την ανάγκη ρύθμισης του τρόπου εξοφλή- 
σεώς των. 

10. Το γεγονός ότι η συνολική δαπάνη που προκαλείται 
από τις ρυθμίσεις της απόφασης αυτής σε βάρος του 
Κρατικού Προϋπολογισμού έχει υπολογισθεί στις 71320 
και 71324της 30.6.2000 (ΦΕΚ855τ.Β.) αποφάσεις μας και 
θα καλυφθεί με έκδοση σειράς ομολόγων του Δημοσίου, 
αποφασίζουμε: 

1. Ποσά που έχουν επιδικασθεί με αποφάσεις του Ελεγκτι¬ 
κού Συνεδρίου ως διαφορά σύνταξης υπέρ των κληρονόμων 
των αποβιωσάντων συνταξιούχων Βουλευτών, Δικαστών και 
Μελών του Ν. Σ. Κ., για το χρονικό διάστημα από 1/12/1991 
μέχρι 31/12/1995, εξοφλούνται σε έξι (6) ισόποσες άτοκες 
εξαμηνιαίες δόσεις με ομόλογα λήξεως 20/7/2001,2/1 /2002, 
2/7/2002,2/1/2003,2/7/2003 και 2/1/2004. 

2. Τα ίδια χρηματικά ποσά και με τον ίδιο τρόπο εξό¬ 
φλησης καταβάλλονται και στους κληρονόμους αποβιω- 
σάντωνσυνταξιούχων βουλευτών. Δικαστών και μελών Ν. 
Σ. Κ., δικαιούχων διαφοράς σύνταξης για το χρονικό διά¬ 
στημα από 1/12/1991 μέχρι31/12/1995, για τους οποίους 
δεν έχουν εκδοθεί αποφάσεις του Ελεγκτικού Συνεδρίου, 
καθώς και σε αυτούς που εκκρεμεί σχετικό αίτημα στην 
αρμόδια Διεύθυνση του Γ.Λ. Κ. ή εφόσον δεν εκκρεμεί τέ¬ 
τοιο αίτημα, υποβάλουν αίτηση για καταβολή μέσα σε ένα 
εξάμηνο από τη δημοσίευση της παρούσας. 

3. Για την ονομαστική αξία και έκδοση των ομολόγων, 
για τις κρατήσεις επί των συντάξεων και τη φορολογία, 
για το χρονικό διάστημα συνταξιοδότησης των κληρονο¬ 
μουμένων, για την υποβολή υπεύθυνης δήλωσης περί μη 
είσπραξης ή συμψηφισμού και την τύχη των εκκρεμου- 
σών απαιτήσεων για τον ίδιο χρόνο και αιτία, εφαρμόζο¬ 
νται ανάλογα οι παράγραφοι 3,4,5 και 6 των αρ. 71320 και 
71324 της 30/6/2000 (ΦΕΚ 855 Β') αποφάσεών μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 2001 

ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 1061649/7816/ΔΕ-Β (3) 

Ανάθεση διενέργειας φορολογικού ελέγχου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1 του άρθρου 3 του Ν. 


2343/1995 (ΦΕΚ Α-211) και 1 του άρθρου 10 του Ν. 
2771/1999 (ΦΕΚ Α-280), με τις οποίες συστήθηκαν στο 
Υπουργείο Οικονομικών, υπηρεσίες φορολογικού ελέγ¬ 
χου με τον τίτλο «Ελεγκτικά Κέντρα» και «Τοπικά Ελεγκτι¬ 
κά Κέντρα» αντίστοιχα. 

2. Τις διατάξεις των Π.Δ. 280/97 (ΦΕΚ Α 203) και 
179/2000 (ΦΕΚ Α-167), με τις οποίες καθορίστηκε το ορ¬ 
γανωτικό πλαίσιο των Ελεγκτικών Κέντρων και των Τοπι¬ 
κών Ελεγκτικών Κέντρων αντίστοιχα. 

3. Τις διατάξεις των παραγράφων 2 και 4 του άρθρου 3 
του Ν. 2343/1995. όπως ισχύουν μετά την τροποποίηση 
τσυς με τις παραγράφους 9,10 και 11 του άρθρου 20 του 
Ν. 2753/1999. 

4. Τις διατάξεις της παραγράφου 12 του άρθρου 8 του 
Ν. 2873/2000 (ΦΕΚ Α-285), με τις οποίες ορίζεται ότι με 
αποφάσεις του Υπουργού Οικονομικών μπορεί να ανατί¬ 
θεται σε μία Ελεγκτική Αρχή η αρμαδιότητα διενέργειας 
τακτικού (οριστικού) φορολογικού ελέγχου όλων των εκ¬ 
κρεμών υποθέσεων των υπόχρεων, των σποίων οι εκκρε¬ 
μείς υποθέσεις υπάγονται κατά τις κείμενες διατάξεις, 
στην ελεγκτική αρμοδιότητα διαφορετικών υπηρεσιών. 

5. Τις διατάξεις της παραγράφαυ 2 της 1055878/7234/ 
ΔΕ-Β716.6.2000 Α.Υ.Ο. με την οπαία καθαρίστηκε ότι τα 
ελεγκτικά Κέντρα δύνανται να εκδίδουν και να κοινοποι¬ 
ούν και συμπληρωματικό φύλλα ελέγχου - πράξη, σύμ¬ 
φωνα με τις οικείες κατά περίπτωση διατάξεις σε υποθέ¬ 
σεις πσυ ελέγχθηκαν από άλλη φορολογική Αρχή, εφό- 
σοντα νέα στοιχεία περιέρχονται σε γνώση αυτών κατά το 
χρόνο διεξαγωγής του τακτικού (οριστικού) φορολογι¬ 
κού ελέγχου των ανέλεγκτων χρήσεων ταυ ίδιου υπόχρε¬ 
ου που υπάγονται στην αρμοδιότητά τους. 

6. Την 1059387/3916/Δ.Σ.Σ.Φ.Ε.-Β/15.5.98 αρχική 
Α.Υ.Ο. με την οποία συγκροτήθηκε ειδικό συνεργείο 
Ελέγχου του άρθρου 39 του Ν. 1914/90 στο οποίο ανατέ¬ 
θηκε, μεταξύ άλλων η διενέργεια τακτικού φορολογικού 
ελέγχου των ανέλεγκτων χρήσεων 1995 και νεώτερωντης 
επιχείρησης «ΔΕΑΤΑ» ΑΕΒΕ, καθώς και επανελέγχου των 
περαιωμένων χρήσεων 1993 και 1994, εφόσον με βάση τα 
αποτελέσματα του ελέγχου των προμηθευτριών αυτής 
επιχειρήσεων, πρσέκυπταν στοιχεία που παρέχουν τη δυ¬ 
νατότητα έκδοσης συμπληρωματικών καταλογιστικών 
πράξεων. 

7. Την 1112049/10859/ΔΕ-Β/30.11.99 Α.Υ.Ο., σύμφωνα 
με την οποία ο τακτικός φορολογικός έλεγχος των ανέλε¬ 
γκτων χρήσεων 1995 και νεώτερωντης ΑΕΒΕ «ΔΕΑΤΑ», 
περιήλθε στην αρμοδιότητα του ΕΘΕΚ και βρίσκεται σε 
εξέλιξη. 

8. Τσ γεγονός ότι από τον έλεγχο του Ειδικού Συνεργεί¬ 
ου Ελέγχου όλων των εμπλεκομένων με την ΑΕΒΕ «ΔΕΛ¬ 
ΤΑ» επιχειρήσεων, διαπιστώθηκαν αυσιαστικές παραβά¬ 
σεις στις συναλλαγές τους με την ανωτέρω ΑΕΒΕ. 

9. Την 102/21.2.2001 γνωμοδότηση του Ν.Σ.Κ. που έγι¬ 
νε αποδεκτή και κοινοποιήθηκε με την εγκύκλιο διαταγή 
ΠΟΑ. 1100/2001. 

10. Την ανάγκη ολοκλήρωσης από την ίδια ελεγκτική 
υπηρεσία τόσο του ελέγχου των ανέλεγκτων χρήσεων 
της επιχείρησης ΑΕΒΕ «ΔΕΛΤΑ», όσο και του επανελέγ¬ 
χου των περαιωμένων χρήσεων αυτής, γιατις οποίες προ- 
έκυψαν συμπληρωματικά στοιχεία. 

11. Την αριθ.1039386/441/Α0006/21.4.2000 (ΦΕΚ Β-57) 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

Α. Αναθέτουμε οτον Προϊστάμενο του Εθνικού Ελεγκτι¬ 
κού Κέντρου (ΕΘ.Ε.Κ.) τη διενέργεια επανελέγχου, με βά¬ 
ση τα συμπληρωματικά στοιχεία που προέκυψαν, στις 
χρήσεις 1993 και 1994 της επιχείρησης ΑΕΒΕ «ΔΕΑΤΑ», 
Πρότυπος βιομηχανία Γάλακτος, Κερκύρας 3 - Ταύρος. 

Β. Στο παραπάνω Ελεγκτικό Κέντρο ανατίθεται η έκδο¬ 
ση των φύλλων ελέγχου, των πράξεων προσδιορισμού 
του φόρου και των λοιπών καταλογιστικών πράξεων και η 
περαιτέρω διαδικασία επίλυσης των σχετικών φορολογι¬ 
κών διαφορών, καθώς και η βεβαίωση των καταλογιζομέ- 
νων διαφορών φόρων, πρόσθετων φόρων, προσαυξήσε- 
ων, τελών, εισφορών και προστίμων με τη σύνταξη και 
αποστολή στις αρμόδιες Δ.Ο.Υ. των οικείων χρηματικών 
καταλόγων κατά τις ισχύουσες διατάξεις. 

Γ. Η απόφαση αυτή, που δενπροκαλεί δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 27 Ιουνίου 2001 

ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 1058928/3506/460/0016 (4) 

Συμπλήρωση - Τροποποίηση της απόφασης αριθ. 
1023404/1363/ 0016/2.3.2001 (ΦΕΚ 215 τ.Β') που ανα- 
φέρεται στην είσπραξη του Φ.Π.Α. που υποβάλλεται 
ηλεκτρονικά, με χρέωση τραπεζικών λογαριασμών 
των υποκειμένων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του δεύτερου εδαφίου της παραγρά¬ 
φου 1 του άρθρου 2του Ν.Δ. 356/1974 (ΚΕΔΕ), όπως αυ¬ 
τό συμπληρώθηκε με το άρθρο 2 του Ν. 599/1977, σύμ¬ 
φωνα με τις οποίες μπορεί να ανατεθεί κατ’ εξαίρεση η εί¬ 
σπραξη δημοσίων εσόδων στις Τράπεζες ή σε άλλους 
οργανισμούς κοινής ωφελείας ή πιστωτικούς οργανι¬ 
σμούς ή στα Ελληνικά Ταχυδρομεία ή σε άλλες Δημόσιες 
Αρχές καθώς και το γεγονός ότι με απόφαση του Υπουρ¬ 
γού Οικονομικών καθορίζεται ο τροπος, η διαδικασία εί¬ 
σπραξης και ο έλεγχος για την είσπραξη αυτών. 

2. Τις διατάξεις του άρθρου 11 του Ν. 2362/1995 «Περί 
Δημοσίου Αογιστικού» (ΦΕΚ 247 τ.Α'). 

3. Τις διατάξειςτου Π.Δ. 16/1989 «Περί Κανονισμού Αει- 
τουργίας των Δ.Ο.Υ. και Τοπικών Γραφείων». 

4. Τις διατάξεις της απόφασης 1023240/1107/163/ 
0014/ΠΟΑ1055/2.3.2001 του Υπ. Οικ/κών. 

5. Την από 30.1.2001 Σύμβαση Διατραπεζικής Πληρω¬ 
μής Ηλεκτρονικών Δηλώσεων Φ.Π.Α, του Ελληνικού Δη¬ 
μοσίου με τις Τράπεζες και την «ΔΙΑΣ» Α. Ε. 

6. Την ανάγκη καθορισμού των διαδικασιών για την κα¬ 
ταβολή της αμοιβής της «ΔΙΑΣ» Α. Ε. 

7. Την αριθμ. 1039386/441/0006Α/21.4.2000 (ΦΕΚ 571 
τ.Β) κοινή απόφαση του Πρωθυπουργού και του Υπουρ¬ 
γού Οικονομικών με την οποία ανατίθενται αρμοδιότητες 
στους Υφυπουργούς Οικονομικών. 

8. Την διαπίστωση ότι απάτην εφαρμογή της παρούσης 
θα προκληθεί δαπάνη για την αμοιβή των υπηρεσιών της 
«ΔΙΑΣ» Α. Ε. η οποία θα βαρύνει τον Κρατικό Προϋπολο¬ 
γισμό, ΚΑΕ 0874 ειδικός φορέας 23-110 του Υπουργείου 
Οικονομικών, αποφασίζουμε: 

Προσθέτουμε δύο (2) νέες παραγράφους στην από¬ 


φαση αριθμ. 1023404/1363/0016/2.3.2001 ως εξής: 

«13. Γιατο λόγο αυτό η «ΔΙΑΣ» Α. Ε. πρέπει να υποβάλ¬ 
λει στη 5η Δ/νση Οικονομικού του Υπουργείου Οικονομι¬ 
κών την κατάσταση της παραγρ. 7 θεωρημένη από την 
Δ.Ο.Υ. Κατοίκων Εξωτερικού και από τη 16η Διεύθυνση Ει¬ 
σπράξεων Δημοσίων Εσόδων ιδίου Υπουργείου, από την 
οποία προκύπτει ο ακριβής αριθμός των πιστοποιημένων 
συναλλαγών, μαζί με τιμολόγιο που προβλέπεται από τις 
διατάξειςτου Κ.Β.Σ. 

14. Η δαπάνη που βαρύνει τον Κρατικό Προϋπολογισμό 
ΚΑΕ 0874του Ειδικού Φορέα 23-110, δεν είναι δυνατόν να 
προβλεφθεί και θα καλυφθεί από τις εγγεγραμμένες πι¬ 
στώσεις. 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 22 Ιουνίου 2001 

ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

-♦- 

Αριθ. Δ16Υ/03/314/Γ (5) 

Τροποποίηση των Δ16γ/011/163/Γ/7.5.1998 και 
Δ16γ/04/507/Γ/17.10.1997 κοινών Αποφάσεων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχρνταςυπόψη: 

1. Τις διατάξεις του άρθρου 6 του Ν. 2414/96 «Εκσυγ¬ 
χρονισμός των Δημοσίων Επιχειρήσεων και Οργανισμών 
και άλλες διατάξεις (ΦΕΚ 135 Α'). 

2. Τις διατάξεις της Υπουργικής απόφασης με αρθ. Δ 
16γ/015/8125/23.12.96 «Προσαρμογή στις διατάξεις του 
Ν.2414/96 του Καταστατικού της Ανώνυμης Εταιρείας με 
την Επωνυμία ΕΤΑΙΡΕΙΑ ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ 
ΠΡΩΤΕΥΟΥΣΑΣ (ΕΥΔΑΠ)» (ΦΕΚ 1143 Β'). 

3. Τις διατάξεις των άρθρων 12,13 και 14τηςαρ. πρωτ. 
43018/ΔΕΚΟ 1852/2.12.99 κοινής απόφασης «Καταστατι¬ 
κό της ανώνυμης εταιρείας ΕΤΑΙΡΕΙΑ ΥΔΡΕΥΣΗΣ ΚΑΙ 
ΑΠΟΧΕΤΕΥΣΗΣ ΠΡΩΤΕΥΟΥΣΗΣ Α.Ε.» (ΦΕΚ2138 Β'). 

4. Τις διατάξειςτου άρθρου 10 του Ν.2322/95 «Παροχή 
της εγγύησης του Ελληνικού Δημοσίου για τη χορήγηση 
δανείων και πιστώσεων και άλλες διατάξεις» (ΦΕΚ 143 τ 
Α'). 

5. Τις διατάξεις του άρθρου 3 του Ν. 1256/82 «Για την 
πολυθεσία την πολυαπασχόληση κλπ» όπως ισχύουν. 

6. Τηναριθ.Δ16γ/04/507/Γ/17.10.97 κοινή απόφαση ορι¬ 
σμού Προέδρου, Διευθύνοντος Συμβούλου και εκπροσώ¬ 
που του Γενικού λογιστηρίου του Κράτους στην ΕΥΔΑΠ 
Α.Ε. όπως τροποποιήθηκε με τις αρ. Δ16γ/ 
011/163/Γ/7.5.1998 και Δ16γ/01/243/Γ/26.6.1998 κοινές 
αποφάσεις. 

7. Την με αρ.πρωτ.Π.Π.770/2001 αίτηση παραίτησης 
του Γεωργίου Παπαβασιλείου από τη θέση του Προέδρου 
του Διοικητικού Συμβουλίου της ΕΥΔΑΠ Α.Ε. 

8. Την αρ.πρωτ.οικ.2/43675/0025/9-6-2000 απόφαση 
του Υπουργού Οικονομικών με την οποία ορίστηκε εκ¬ 
πρόσωπος του Γ ενικού Λογιστηρίου του Κράτους στο Δι¬ 
οικητικό Συμβούλιο της ΕΥΔΑΠ. 

9. Το γεγονός ότι από την απόφαση αυτή προκαλείται 

δαπάνη σε βάρος του προϋπολογισμού της ΕΥΔΑΠ το 
ύψος της οποίας δεν μπορεί να καθοριστεί σ’ αυτό το στά¬ 
διο. 

10. Την αρ. Δ17α/10/30/Φ.2.2.1 /23.5.2000 απόφαση του 
Πρωθυπουργού και Υπουργού ΠΕΧΩΔΕ «Ανάθεση αρμο¬ 
διοτήτων του Υπουργού ΠΕΧΩΔΕ στους Υφυπουργούς 
ΠΕΧΩΔΕ» (ΦΕΚ664τ.Β'), αποφασίζουμε: 

1. Αποδεχόμαστε την μεαρ.πρωτ. Π. Π. 770/2001 αίτηση 
παραίτησης του Γεωργίου Παπαβασιλείου από τη θέση 
του Προέδρου του Διοικητικού Συμβουλίου της ΕΥΔΑΠ 
Α.Ε. 

2. Τροποποιούμε τις αρ.Δ16γ/04/507/Γ/17.10.97 και 
Δ16γ/011/163/Γ/7.5.98 αποφάσεις μας ως εξής: 

α) Ορίζουμε ως Πρόεδρο του Διοικητικού Συμβουλίου 
της ΕΥΔΑΠ Α.Ε. τον Βασίλειο Τόγια Δικηγόρο σε αντικα¬ 
τάσταση του παραιτηθέντος Γ εωργίου Παπαβασιλείου. 

β) Ορίζουμε ως τακτικό μέλος του Δ.Σ. αυτής την Βαρ¬ 
βάρα Χονδράκη υπάλληλο του Γενικού Λογιστηρίου του 
Κράτους του κλάδου ΠΕ-Δημοσιονομικού με Α'βαθμό και 
από 9-6-2000 ημερομηνία ορισμού της από τον Υπουργό 
Οικονομικών σε αντικατάσταση του συνταξιοδοτηθέντος 
τακτικού μέλους Δημητρίου Ραψομανίκη. 

Η θητεία των ως άνω ορίζεται για τον υπόλοιπο χρόνο 
της θητείας των ανπκατασταθέντων. 

Κατά τα λοιπά ισχύουν οι αρ. Δ16γ/04/507/Γ/17.10.97 
καιΔ16γ/01/243/Γ/26-6-1998 αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΥΦΥΠ. ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΠΑΠΑΝΤΩΝΙΟΥ ΑΘΑΝ. ΑΛΕΥΡΑΣ 

-♦- 

Αριθ.3173 (6) 

Παράταση θητείας των μελών του Διοικητικού Συμβουλί¬ 
ου της Εταιρείας «ΘΕΜΙΣ ΚΑΤΑΣΚΕΥΑΣΤΙΚΗ Α.Ε». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ. 7 του άρθρου 5 του Ν. 2408/96 
(ΦΕΚ 104 Α') «Μη αυτεπάγγελτη δίωξη για ακάλυτττη επι¬ 
ταγή, τροποποίηση διατάξεων του Ποινικού Κώδικα, του 
Κώδικα Ποινικής Δικονομίας, του Κώδικα Βασικών Κανό¬ 
νων για τη μεταχείριση των Κρατουμένων και άλλες δια¬ 
τάξεις», όπως αντικαταστάθηκε από τις διατάξεις της 
παρ. 15του άρθρου 3του Ν. 2479/1997 (ΦΕΚ67Α') «Ανώ¬ 
τατο Ειδικό Δικαστήριο, επιτάχυνση των δικών, δικονομι- 
κές απλουστεύσεις και άλλες διατάξεις» και της παρ. 1 
του άρθρου 36του Ν. 2915/2001 (ΦΕΚ 109 Α') «Επιτάχυν¬ 
ση της τακτικής διαδικασίας ενώπιον των πολιτικών δικα¬ 
στηρίων και λοιπές δικονομικές και συναφείς ρυθμίσεις», 
από τις οποίες προκύπτει α) ότι η εταιρεία «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ Α.Ε» διέπεται από τις διατάξεις αυτές και 
συμπληρωματικά από τις διατάξεις του Κ.Ν. 2190/1920 
και β) ότι τα μέλη του Διοικητικού Συμβουλίου της Εται¬ 
ρίας ορίζονται με απόφαση του Υπουργού Δικαιοσύνης 
με τετραετή θητεία η οποία είναι δυνατόν να ανανεώνεται. 

2. Τις διατάξεις του άρθρου 19του Κ.Ν. 2190/1920 «Πε¬ 
ρί Ανωνύμων Εταιριών» που ορίζουν ως ανώτατη διάρκεια 
θητείας των μελών του Διοικητικού Συμβουλίου της ανώ¬ 


νυμης εταιρίας την εξαετία και προβλέπουν ότι οι σύμ¬ 
βουλοι είναι ελεύθερα ανακλητοί και επανεκλέξιμοι. 

3. Τις αποφάσεις μας αριθ. 16221/4.2.1997 (ΦΕΚ 96 Β') 
και 6206/29.10.1998 (ΦΕΚ 1162 Β'), με τις οποίες ορίσθη¬ 
καν τα μέλη του Διοικητικού Συμβουλίου της εταιρίας 
«ΘΕΜΙΣ ΚΑΤΑΣΚΕΥΑΣΤΙΚΗ Α.Ε». 

4. Τις διατάξεις των άρθρων 13,14 και 26 του Καταστα¬ 
τικού της εταιρίας «ΘΕΜΙΣ ΚΑΤΑΣΚΕΥΑΣΤΙΚΗ Α.Ε», που 
εγκρίθηκε με την αριθ. 61152 οικ. 12.5.1997 απόφασή μας 
(ΦΕΚ 425 Β'), από τις οποίες προκύπτει ότι η θητεία των 
ως άνω ορισθέντων μελών του Διοικητικού της Συμβουλί¬ 
ου λήγει το αργότερο μέχρι τη σύνοδο της τακτικής γενι¬ 
κής συνέλευσης, δηλ. το αργότερο μέχρι την 30.6.2001. 

5. Το ότι συγκλήθηκε η τακτική Γ ενική Συνέλευση για τις 
29.6.2001. 

6) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αλλά εις βάρος της εταιρείας «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ Α.Ε.»αποφασίζουμε: 

Την παράταση της θητείας των μελών του Διοικητικού 
Συμβουλίου της εταιρείας «ΘΕΜΙΣ ΚΑΤΑΣΚΕΥΑΣΤΙΚΗ Α.Ε», 
που ορίσθηκαν με τις αριθ. 16221/4.2.1997 (ΦΕΚ 96 Β') και 
6206/29.10.1998 (ΦΕΚ 1162 Β’) αποφάσεις μας, επί τρίμηνο 
που αρχίζει απότηνημερομηνίαυπογραφήςτηςπαρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2001 

ο ΥΠΟΥΡΓΟΣ 

ΜΙΧ. Π. ΣΤΑΘΟΠΟΥΛΟΣ 
-Φ- 

Αριθ.3529 (7) 

Έγκριση Ο.Ε.Υ. του Ν.Π. «Δημοτικός Παιδικός Σταθμός 
Λόφου» Δήμου Πέτρας Ν. Πιερίας. 

Θ ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. - Τις διατάξεις: 

α) του άρθρου 12 του Ν. 1188/1981 «Κώδικας Δημοτι¬ 
κών & Κοινοτικών Υπαλλήλων», 

β) του άρθρου 8 παρ. 5του Ν. 2307/95, προσαρμογή νο¬ 
μοθεσίας του ΥΠ. ΕΣ.Δ.Δ. & Α., στις διατάξεις για τη Νο¬ 
μαρχιακή Αυτ/ση & άλλες διατάξεις, 

γ) το άρθρο 9 παρ. 6 του Ν. 2503/97 «Διοίκηση, Οργά¬ 
νωση, Στελέχωσητης Περιφέρειας, ρύθμιση θεμάτων για 
τη Τοπική Αυτ/ση και άλλες διατάξεις», 

δ) του άρθρου 27 του Ν. 2081/92 «προσθήκη άρθρου 
29ΑστοΝ. 1558/85». 

2. - Την αριθ. 214/2000 απόφασή μας, περί «Σύστασης 
Νομικού Προσώπου στο Δήμο Πέτρας με την επωνυμία 
«Δημοτικός Παιδικός Σταθμός Λόφου». 

3. - Την αριθ. 2/2000 απόφαση του Δ/κού Συμβουλίου του 
ανωτέρω Νομικού Προσώπου «περί ψήφισης του Ο.Ε.Υ.». 

4. - Την αριθ. 307/2000 απόφαση του Δημ. Συμβουλίου 
τουΔήμου Πέτρας για έκφραση γνώμης. 

5. -Την αριθ. 1/18.4.2001 (αριθ. πρακτικού 1/2001) γνω¬ 
μοδότηση του Υπηρεσιακού Συμβουλίου. 

6. - Την αριθ. 5631/11.8.2000 απόφαση του Γενικού 
Γραμματέα Περιφέρειας Κεντρικής Μακεδονίας «περί με¬ 
ταβίβασης του δικαιώματος υπογραφής», αποφασίζου¬ 
με: 

Εγκρίνουμε την αριθ.2/2000 απόφαση του Δ/κούΣυμ- 

βουλίου του Ν.Π. με την επωνυμία «Δημοτικός Παιδικός 
Σταθμός Λόφου» Δήμου Πέτρας, με την οποία ψηφίζεται 
ο Οργανισμός Εσωτερικής Υπηρεσίας, που έχει ως εξής: 

ΜΕΡΟΣ Α' 

ΔΙΑΡΘΡΩΣΗ ΥΠΗΡΕΣΙΑΣ 
ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ ΑΟΦΟΥ 

ΑΡΘΡΟ 1 

Η υπηρεσία του παιδικού σταθμού είναι ενιαία και απο¬ 
τελεί ένα και μοναδικό αυτοτελές τμήμα. 

Το τμήμα είναι δυναμικότητας 50 νηπίων, ηλικίας από 
2^2 ετών μέχριτην υποχρεωτική από το νόμο εγγραφή του 
παιδιού στο Νηπιαγωγείο. 

ΜΕΡΟΣ Β' 

ΟΡΓΑΝΙΚΗ ΣΥΝΘΕΣΗ ΚΑΙ 
ΔΙΑΒΑΘΜΙΣΗ ΘΕΣΕΩΝ ΠΡΟΣΩΠΙΚΘΥ 

ΑΡΘΡΘ 2 

Η οργανική σύνθεση και διαβάθμιση των θέσεωντσυ τα¬ 
κτικού προσωπικού κατά κατηγορίες και κλάδους ορίζε¬ 
ται ως εξής: 

1. ΚΛΑΔΘΣ ΚΑΤΗΓΘΡΙΑΣ ΤΕΧΝΘΑΘΓΙΚΗΣ ΕΚΠΑΙ¬ 
ΔΕΥΣΗΣ. 

ΚΛΑΔΘΣ Τ.Ε. 9 Βρεφονηπιοκόμων θέσεις υπαλλήλων 
δύσ (2). 

2. ΚΛΑΔΘΣ ΚΑΤΗΓΘΡΙΑΣ ΔΕΥΤΕΡΘΒΑΘΜΙΑΣ ΕΚΠΑΙ¬ 
ΔΕΥΣΗΣ. 

ΚΛΑΔΘΣ Δ.Ε. 1 Διαικητικού - Αογιστικού θέσεις υπαλ¬ 
λήλων μια (1). 

3. ΚΑΑΔΟΙ ΚΑΤΗΓΘΡΙΑΣ ΥΠΘΧΡΕΩΤΙΚΗΣ ΕΚΠΑΙ¬ 
ΔΕΥΣΗΣ. 

Α. ΚΑΑΔΘΣΥ.Ε. 14 Βοηθητικού προσωπικού μαγειρείου 
θέσεις υπαλλήλων μια (1). 

Β. ΚΛΑΔΘΣ Υ.Ε.16 Προσωπικσύ Καθαριότητας - Βοηθη¬ 
τικών Εργασιών θέσεις υπαλλήλων δύο (2). 

ΜΕΡΟΣΓ 

ΔΙΑΒΑΘΜΙΣΗ ΘΕΣΕΩΝ ΜΘΝΙΜΘΥ ΠΡΘΣΩΠΙΚΘΥ 

ΑΡΘΡΘ4 

Όλες οι θέσεις μόνιμου προσωπικού κατηγορίας Τ.Ε. 
διαβαθμίζονται από τον Δ' (εισαγωγικό) έως τον Α' (ανώ¬ 
τατο) βαθμό. 

Όλες οι θέσεις κατηγσρίας Υ.Ε. διαβαθμίζσνται από τσν 
Ε' (εισαγωγικό) έως τον Β' (ανώτατο) βαθμό (άρθρο 34 Ν. 
2190/94). 

ΜΕΡΟΣ Δ' 

ΑΝΩΤΑΤΑ ΟΡΓΑΝΑ ΔΙΟΙΚΗΣΗΣ 
ΤΟΥ ΠΑΙΔΙΚΟΥ ΣΤΑΘΜΟΥ ΛΟΦΟΥ 

ΑΡΘΡΟ 5 

Ανώτατο συλλογικό όργανο διοίκησης του παιδικού 
σταθμού είναι το Διοικητικό Συμβούλιο του Σταθμού. 

Το Διοικητικό Συμβούλιο διοικεί τον παιδικό σταθμό, ο 
προϊστάμενος τον διευθύνει, το δε προσωπικό που υπη¬ 
ρετεί ενεργεί σύμφωνα με τις εντολές και οδηγίες της ιε¬ 
ραρχίας και όπως οι σχετικοί Νόμοι, Διατάγματα, Υπουρ¬ 
γικές Αποφάσεις, Εγκύκλιοι κλπ. ορίζουν. 

ΜΕΡΟΣ Ε' 

ΓΕΝΙΚΑ ΚΑΘΗΚΟΝΤΑ ΠΡΟΣΩΠΙΚΟΥ 

ΑΡΘΡΟ 6 

Το προσωπικά του Δημοτικού Παιδικού Σταθμού Λόφου 


πρέπει να συμβάλλει με άλες τις δυνάμεις του στην εύ¬ 
ρυθμη λειτσυργία του , να καλλιεργεί και να αναπτύσσει 
περαιτέρω τις γνώσεις τσυ παρακολουθώντας τις επιστη¬ 
μονικές εξελίξεις, τηρώντας τους νάμους και τους κανο¬ 
νισμούς, εκτελώντας με προθυμία και ευσυνείδητα τα κα- 
θήκοντά ταυ τις υποχρεώσεις του αφιερώνοντας και κά¬ 
ποιο περίσσευμα ψυχής λάγω ιδιαιτεράτητας του 
αντικειμένου. 

ΜΕΡΟΣΣΤ 

ΕΙΔΙΚΑ ΚΑΘΗΚΟΝΤΑ ΚΑΙ 
ΑΡΜΟΔΙΟΤΗΤΕΣ ΠΡΟΣΩΠΙΚΟΥ 
ΠΡΟΪΣΤΑΜΕΝΟΣ 

ΑΡΘΡΟ 7 

Ο Προϊστάμενος του παιδικού σταθμού: 

α. Προέρχεται απά τον κλάδο ΤΕ Βρεφονηπιοκομίας και 
είναι συνήθως το αρχαιότερο μέλος του παιδαγωγικού 
προσωπικού. 

β. Παρίσταται στις συνεδριάσεις του Διοικητικού Συμ¬ 
βουλίου, ως εισηγητής μαζί με τον Πρόεδρο του Διοικητι¬ 
κού Συμβουλίου, χωρίς δικαίωμα ψήφου - εκτός εάν φέρει 
την ιδιάτητα του εκπροσώπου των εργαζομένων η οποία 
δεν αποτελεί ασυμβίβαστο προς τη θέση του - εισηγείται- 
θέματα ημερήσιας διάταξης που καταρτίζεται απά τον 
Πρόεδρο του Διοικητικού Συμβουλίου και εκφέρει γνώμη 
για κάθε ένα απ’ αυτά, που καταχωρείται στα Πρακτικά. 

γ. Φροντίζει για την πιστή εφαρμογή της κείμενης νομο¬ 
θεσίας, του Κανονισμού λειτουργίαςτου Σταθμού, καθώς 
και για την πιστή εκτέλεσητων απσφάσεων του Διοικητι¬ 
κού Συμβουλίου. 

δ. Είναι υπεύθυνος για την τήρηση του εκπαιδευτικού 
προγράμματος. 

ε. Φροντίζει για την εσωτερική τάξη του Σταθμού και για 
κάθε σημειούμενη παράβαση ή ανωμαλία υποχρεούται 
να την αναφέρει στο Διοικητικό Συμβούλιο. 

στ. Πρσίσταται όλσυ του προσωπικού και συντονίζει 
όλες τις υπηρεσιακές δραστηριότητες των υπηρετού- 
ντων στο Σταθμό υπαλλήλων. 

ζ. Διεξάγει την υπηρεσιακή αλληλογραφία, τηρείτο αρ¬ 
χείο και το πρωτόκολλο, φυλάσσει τη σφραγίδα και γενι¬ 
κά είναι υπεύθυνος για την άσκηση των διοικητικών διαδι¬ 
κασιών του Σταθμού. 

η. Τηρείτο παρουσιολάγιο του προσωπικού, προγραμ¬ 
ματίζει τις άδειες αυτού έτσι ώστε να μη δημιουργούνται 
προβλήματα, και κινεί τις απαιτούμενες διαδικασίες για 
τις μεταβολές της υπηρεσιακής κατάστασης του προσω¬ 
πικού. 

θ. Συγκαλεί τουλάχιστον μία φορά το μήνα το προσωπι¬ 
κό του Σταθμού για συζήτηση και ενημέρωση σε γενικό¬ 
τερα θέματα που απασχολούν το Σταθμό και για προ¬ 
γραμματισμό νέων δραστηριοτήτων. 

ι. Συγκαλεί, ύστερα από απόφαση του Διοικητικού Συμ¬ 
βουλίου, συγκέντρωση γονέων και κηδεμόνων, τουλάχι¬ 
στον δύο φορές το χράνο στην οπσία παρευρίσκεται 
οπωσδήπστε ο ίδιος, ένα από τα μέλη του Διοικητικού 
Συμβουλίου, οι υπάλληλοι του Κλάδου Βρεφονηπιοκο¬ 
μίας και αντο επιθυμούν ο γιατρόςτου Σταθμού καιτο λοι¬ 
πά προσωπικά αυτσύ. 

ια. Απασχολεί τα παιδιά, σύμφωνα με το ημερήσιο πρά- 
γραμμα απασχόλησης, μέχρι τέσσερις και μισή ώρες από 
το κανονικό ωράριο εργασίας του, όταν στο Σταθμό υπη¬ 
ρετεί υπάλληλος του Κλάδου Διοικητικού (Διαχειριστή) 

και σε περίπτωση που τέτοιος υπάλληλος δεν υπηρετεί ή 
υπηρετεί αλλά αυτάς απουσιάζει ή κωλύεται, μέχρι δύο 
και μισή ώρες από το κανονικό του ωράριο. 

ιβ. Συνεργάζεται με τον υπάλληλο του Κλάδου Διοικητι¬ 
κού (Διαχειριστή) και το Διοικητικό Συμβούλιο για την κα¬ 
τάρτιση του ετήσιου προϋπολογισμού, του απολογισμού 
καθώς και του ισολογισμού του Σταθμού. 

ιγ. Επιμελείται για τον εφοδιασμό του Σταθμού που 
πραγματοποιείται από τον υπάλληλο του Κλάδου Διοικη¬ 
τικού (Διαχειριστή), όσον αφορά στα αναγκαία τρόφιμα 
και λοιπά είδη και υλικά καθώς και για την καλή φύλαξη, 
συντήρηση και διάθεση αυτών, 
ιδ. Τηρεί από τα βιβλία διοίκησης του Σταθμού τα εξής: 

• Βιβλίο παρουσίας προσωπικού 

• Βιβλίου πρωτοκόλλου 

• Βιβλίο διδαχθείσας ύλης (σ’ αυτό καταχωρούν και 
υπογράφουν καθημερινά τόσο ο ίδιος όσο και οι υπάλλη¬ 
λοι του Κλάδου Βρεφονηπιοκομίας τη διδαχθείσα ύλη. 

ιε. Συνυπογράφει με το Διαχειριστή τα δελτία εισαγω¬ 
γής υλικού και παρακολουθεί και ελέγχει σε τακτά χρονι¬ 
κά διαστήματα τα βιβλία διαχείρισης και διοίκησης και 
λοιπά παραστατικά στοιχεία που τηρεί ο υπάλληλος του 
Κλάδου Διοικητικού (Διαχειριστής). 

ιστ. Ασκείτο καθήκοντα του υπαλλήλου του Κλάδου Δι¬ 
οικητικού (Διαχειριστής) σε περίπτωση που δεν υπηρετεί 
στο Σταθμό τέτοιος υπάλληλος ή υπηρετεί αλλά απου¬ 
σιάζει ή κωλύεται. 

ιζ. Είναι υπεύθυνος για οτιδήποτε άλλο του ανατεθεί 
από το Διοικητικό Συμβούλιο. 

ΑΡΘΡΟ 8 

ΠΑΙΔΑΓΩΓΙΚΟ ΠΡΟΣΩΠΙΚΟ 
α. Φροντίζει για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρήσιου προγράμματος ανάλογα με την ηλικία και τις ανά¬ 
γκες τους. Απασχολείτο παιδιά σύμφωνα με το ημερήσιο 
πρόγραμμα απασχόλησης. 

β. Εισηγείται τις ανάγκες εφοδιασμού των αιθουσών για 
την εφαρμογή του προγράμματος με τα απαραίτητα είδη 
και υλικά. 

γ. Βοηθά τα φιλοξενούμενα παιδιά για την ικανοποίηση 
των ατομικώντους αναγκών. Παρακολουθεί τη διατροφή 
και καθαριότητά τους ενθαρρύνοντας την αυτοεξυπηρέ¬ 
τησή τους. 

δ. Ενημερώνειτο Προϊστάμενο καιτονπαιδίατρο για κά¬ 
θε ύποπτο σχετικά με την υγεία περιστατικό. 

ε. Τηρεί βιβλία παρουσίας των παιδιών και ενημερώνει 
το Προϊστάμενο για τις καθυστερήσεις παιδιών στην προ¬ 
σέλευσή τους ή στις απουσίες τους. 

στ. Αόγω της άμεσης επαφής τους με τα παιδιά προσφέ¬ 
ρουν σ’ αυτά με υπομονή και στοργή όλες τις δυνατότητες 
για να αναπτύξουν την προσωπικότητά τους επιδιώκοντας 
συνεχώς να δημιουργήσουν σ’ αυτά ικανότητα συγκέ¬ 
ντρωσης, αυτενέργειας, εμπιστοσύνη στον εαυτό τους και 
στις προσωπικές τους δυνατότητες. Σε καμιά περίπτωση 
και για οποιοδήποτε λόγο δεν επιτρέπεται η κακή μεταχεί¬ 
ριση των παιδιών (εκφοβισμός, σωματική ποινή κλπ.). 

ΑΡΘΡΟ 9 

ΥΠΑΛΑΗΑΟΣ ΚΛΑΔΟΥ ΔΙΟΙΚΗΤΙΚΟΥ (ΔΙΑΧΕΙΡΙΣΤΗΣ) 

α. Εκτελεί χρέη γραμματέα στο Διοικητικό Συμβούλιο του 
Σταθμού και καταχωρεί τις αποφάσεις που λαμβάνονται απ’ 
αυτό στο βιβλίο Πρακτικών Συνεδριάσεων του Δ.Σ. 


β. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και υλικά, 
για την καλή φύλαξη, συντήρηση και διάθεσή τους καθώς 
και για την λοιπή εν γένει περιουσία του Σταθμού, σύμφωνα 
με τις εκάστοτε αποφάσεις του Διοικητικού Συμβουλίου. 

γ. Συντάσσει τις μισθοδοτικές καταστάσεις του προσω¬ 
πικού του Σταθμού και υπολογίζει με βάση τις ισχύουσες 
διατάξεις τυχόν πρόσθετες αμοιβές, υπερωρίες κλπ. που 
προκύπτουν. 

δ. Τηρεί άλατα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές. 

ε. Πραγματοποιεί τις πληρωμές και εισπράξεις του νο¬ 
μικού προσώπου. Για τις πληρωμές συνυπογράφει με τον 
Πρόεδρο του Δ.Σ. ή τον Προϊστάμενο του Σταθμού τις 
απαραίτητες επιταγές ή πληρώνει με μετρητά λαμβάνο- 
ντας και τη σχετική απόδειξη από το δικαιούχο. Είναι 
υπεύθυνος για την έγκαιρη απόδοση των γενομένων κρα¬ 
τήσεων για φόρους ή ασφαλιστικές εισφορές. 

ζ. Είναι γενικά υπεύθυνος για τη τήρηση γενικά των λο¬ 
γαριασμών του νομικού προσώπου, τη συγκέντρωση των 
παραστατικών στοιχείων της διαχείρισης και τη φύλαξη 
και ταξινόμηση όλων των δικαιολογητικών εισπράξεων 
και πληρωμών έτσι ώστε να είναι ευχερής ο έλεγχος της 
διαχείρισης σε οποιονδήποτε χρόνο. 

η. Συνεργάζεται με τον Προϊστάμενο του Σταθμού για 
την κατάρτιση του προϋπολογισμού, του απολογισμού 
και του ισολογισμού, εισηγούμενος τυχόν αναμόρφωσή 
του. 

θ. Εκδίδει και συνυπογράφει μετά Προϊστάμενο τα δελ¬ 
τία εισαγωγής υλικού και με το μάγειρα τα δελτία εξαγω¬ 
γής υλικού. 

ι. Εκτελεί κάθε άλλη εργασία διοίκησης ή διαχείρισης 
που του ανατίθεται. 

στ. Εκτελεί κάθε εξωτερική εργασία του Σταθμού. 

ΑΡΘΡΟ 10 

ΒΟΗΘΗΤΙΚΟ ΠΡΟΣΩΠΙΚΟ ΜΑΓΕΙΡΕΙΟΥ 

α. Είναι υπεύθυνο για το μαγειρείοκαι την επιμελημένη 
και έγκαιρη παρασκευή των γευμάτων σύμφωνα με το δι¬ 
αιτολόγιο. Επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής φαγητού, 
εισηγούμενο κάθε σχετικό μέτρο. 

β. Παραλαμβάνει καθημερινά από τον Διαχειριστή βά¬ 
σει υπηρεσιακού σημειώματος την αναγκαία ποσότητα 
υλικών για το ημερήσιο φαγητό με βάση το διαιτολόγιο 
και υπογράφει το σχετικό δελτίο. 

γ. Τακτοποιείτο μαγειρικά σκεύη και είδη εστιάσεως και 
φροντίζει για την καλή κατάστασή τους ευθυνόμενος για 
κάθε απώλεια ή αδικαιολόγητη καταστροφή, 
δ. φροντίζει για το σερβίρισμα των γευμάτων, 
ε. Σε όλες τις παραπάνω εργασίες έχει τη βοήθεια του- 
προσωπικού καθαριότητας - βοηθητικών εργασιών με 
υπόδειξη του Προϊσταμένου. 

στ. Προτείνει την λήψη κάθε μέτρου που θεωρεί απα¬ 
ραίτητο για την καλή λειτουργία του μαγειρείου. 

ΑΡΘΡΟ 11 

ΠΡΟΣΩΠΙΚΟ ΚΑΘΑΡΙΟΤΗΤΑΣ - 
ΒΟΗΘΗΤΙΚΩΝ ΕΡΓΑΣΙΩΝ 

α. Εκτελεί όλες τις εργασίες καθαριότητας όλων των 

εσωτερικών και εξωτερικών χώρων του Σταθμού εκτός 
εκείνων του μάγειρου. 

β. Βοηθούν το μάγειρα σε περίπτωση που δεν υπάρχει 
βοηθητικό προσωπικό μαγειρείου. 

γ. Παρευρίσκονται στο χώρο της τραπεζαρίας και βοη¬ 
θούν τους υπαλλήλους του παιδαγωγικού προσωπικού 
σε όλη τη διάρκεια του φαγητού των παιδιών. 

δ. Βοηθούν για την προετοιμασία της αποχώρησης των 
παιδιών. 

ε. Για τις εργασίες καθαριάτητας χρησιμοποιούν υλικά 
που παραλαμβάνουν απά τον Διαχειριστή με υπηρεσιακό 
σημείωμα. 

στ. Εκτελούν κάθε εργασία που είναι απαραίτητη για 
την εύρυθμη λειτουργία του Σταθμού μετά απά υπάδειξη 
του Προϊσταμένου. 

ΑΡΘΡΟ 12 

ΕΙΔΙΚΟΙ ΚΑΝΟΝΕΣ ΠΑΤΟ ΠΡΟΣΩΠΙΚΟ 

1. Οι ώρες προσέλευσης και αποχώρησης του προ¬ 
σωπικού του νομικού προσώπου καθορίζονται με απά- 
φαση του Διοικητικού Συμβουλίου και είναι ανάλογες 
με το ωράριο εργασίας και τις ώρες λειτουργίας του 
Σταθμού. 

2. Απαγορεύεται η απομάκρυνση του προσωπικού απά 
το Σταθμό κατά τις εργάσιμες ώρες. 

3. Εφ’ όσον συντρέχουν ιδιαίτερα σοβαροί λάγοι προ¬ 
σωπικοί ή υπηρεσιακοί λάγοι, επιτρέπεται ολιγάωρη απο¬ 
μάκρυνση του υπαλλήλου μετά απά ειδική άδεια του 
Προϊσταμένου. 

4. Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδιά. 
Η διατροφή αυτή δεν θεωρείται έμμεση μισθολογική πα¬ 
ροχή του προσωπικού αλλά αποβλέπει στην εξυπηρέτη¬ 
ση της ομαλής λειτουργίας του Σταθμού. Επομένως δεν 
επιτρέπεται η χορήγηση στο προσωπικά φαγητού σε χρή¬ 
μα ή σε είδος ή σε χωριστή παρασκευή φαγητού για το 
προσωπικά. 

5. Στο βοηθητικό προσωπικό του Σταθμού όπως και στο 
προσωπικό κουζίνας χορηγούνται τα προβλεπόμενα από 
την ισχύουσα νομοθεσία είδη ιματισμού. 

ΑΚΡΟΤΕΛΕΥΤΙΟ ΑΡΘΡΟ 

Ηκάλυψη της δαπάνης μισθοδοσίας του προσωπικού 
που θα μεταταχθεί και των λειτουργικών εξάδων θα βα¬ 
ρύνει τον προϋπολογισμά του Δημοτικού Παιδικού Σταθ¬ 
μού Λάφου και διάφορους Κ.Α. 

Η δαπάνη μισθοδοσίας υπολογίζεται συνολικά σε 
33.845.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 25 Μάίου 2001 

Με εντολή Γενικού Γραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ ΠΑΡΙΝΤΑΣ 


Αριθ. 5798 (8) 

Κατανομή ωρών υπερωριακής, με αμοιβή εργασίας στους 
μόνιμους και με σχέση εργασίας Ιδ Δικαίου Υπαλλήλους 
του Υπουργείου Γεωργίας και Νομαρχιακής Αυτ/σης 
που ασχολούνται στο πρόγραμμα καταπολέμησης του 
δάκου της ελιάς έτους 2001 στο Ν. Ρεθύμνης. 

Ο ΝΟΜΑΡΧΗΣ ΡΕΘΥΜΝΟΥ 

Έχοντας υπάψη 

1. Τις διατάξεις του άρθρου 25 παράγραφος 7 του Ν. 
2738/99. 

2. Τις διατάξεις του άρθρου 18του Ν. 2470/97 Αναμάρ- 
φωση μισθολογίου προσωπικού της Δημάσιας Διοίκησης 
και άλλες συναφείς διατάξεις που δημοσιεύθηκε στο 
Φ.Ε.Κ. 40/Α/21.3.97. 

3. Τις διατάξεις του άρθρου 15 του Ν.2592/98 Αναπρο¬ 
σαρμογή συντάξεων πολιτικών συνταξιούχων του Δημο¬ 
σίου, ρύθμιση συνταξιοδοτικών θεμάτων και άλλες δαπά¬ 
νες που δημοσιεύθηκε στο ΦΕΚ 57/Α/18.3.1998. 

4. Τις διατάξεις του άρθρου 10 του Ν. 2732/99 Παροχή 
υπηρεσιών γεωπόνων και λοιπών υπαλλήλων. 

5. Το με αρ. πρωτ. 91426/20.3.2001 έγγραφο του 
Υπουργείου Γεωργίας. 

6. Τις ανάγκες της Δ/σης Γεωργίας υπηρεσία της Ν. Α 
Ρεθύμνου που πρέπει να αντιμετωπισθεί με την καθιέρω¬ 
ση υπερωριακής κ.λ.π. εργασίας κατά το χρονικό διάστη¬ 
μα 20-5/30.11.2001 για την ολοκλήρωση του προγράμμα¬ 
τος δακοκτονίας έτους 2001, αποφασίζουμε: 

Καθορίζουμε: 

Ι.Τον αριθμά των Δ/ντών, Εποπτών δακοκτονίας, των 
Λογιστών και Γραμματέων της Δ/σεως Γεωργίας (Καταρ- 
γηθέντων Ταμείων Προστασίας Ελαιοπαραγωγής) με 
απάφασή μας ως εξής: 

(επισυναπτόμενος πίνακας). Στους ανωτέρω υπαλλή¬ 
λους παρέχεται υπερωριακή με αμοιβή εργασία εντός 
του χρονικού διαστήματος από 20-5/30.11.2001 ως ακο¬ 
λούθως. 

α) Δ/ντής δακοκτονίας ώρες μέχρι 400 για απογευματι¬ 
νή εργασία. 

β) Επόπτες δακοκτονίας ώρες για τον καθένα μέχρι 600 
για απογευματινή εργασία. 

γ) Λογιστής, ώρες μέχρι 320 για απογευματινή εργασία 

δ) Γραμματέας ώρες μέχρι 200 για απογευματινή εργασία 

2) Η απογευματινή υπερωριακή απασχόληση με αμοιβή θα 
εκτελείται όλεςτις εργάσιμεςημέρεςτης εβδομάδας και από 
ώρα 15ης έως 22ης. Υπεύθυνος για την παρακολούθηση και 
τον έλεγχο της πραγματικής προσφοράς της προαναφερά- 
μενης εργασίας θα είναιοπροίστάμενοςτηςΔ/σης Γεωργίας 
στην οποία ανήκουν οι απασχολούμενοι υπάλληλοι. 

3) Η δαπάνη που θα προκληθεί θα αντιμετωπισθεί απά 
τις εγκεκριμένες πιστώσεις του προγράμματος δακοκτο¬ 
νίας 2001 (Φ.29/110 ΚΑΕ 5196). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 18 Ιουνίου 2001 
Ο Νομάρχης 
ΜΑΝΩΛΗΣ ΛΙΤΙΝ ΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 223211 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ρΐίρ: νννννν.βΐ.ςτ 
β-ππθίΙ: ννβ5πη35ΐβΓ @ βΐ.9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 -5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λσιπών Φ.Ε.Κ. 

5225 713-5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Δισικητήρισ Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531)22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041)597449 

Εγγραφή Συνδρσμητών Φ.Ε.Κ. και 


ΚΕΡΚΥΡΑ - Σαμαρά 13 Τ.Κ. 491 00 

(0661) 89 127/89 120 

αποστσλή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081)396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• ΓιαταΦΕΚαπό 1 μέχρι 24 σελίδες 300 δρχ. (0,88 θυΓο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου {8σέλιδου ή μέρους αυτού) προσαυξάνεται κατά 100 δρχ. 
ανά 8σέλιδο ή μέρος αυτού. 

Σε μορφή 00: 


Τεύχος 

ΔΡΧ. 

Ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΟδ παρελθάντων ετών προσαυξάνεται κατά 2.000 δρχ. (5,87 ουτο) ανά έτος παλαιάτητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουΓο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρ ΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρ ΤΑΠΕΤ 3512 



δρχ. 

θυΓΟ 

δρχ. 

θυτο 

δρχ. 

θυΓΟ 

δρχ. 

θυΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεων ΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυιο) ανά έτος παλαιάτητας. 


Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

Οι Νομαρχιακές Αυτοδιοικήσεις, οι Δήμοι, οι Κοινάτητες ως και οι επιχειρήσεις αυτών πληρώνουντο μισά χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουαρίου και λήγειτην 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πσλιτών λειτουργούν καθημερινά από Οβ.ΟΟ' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























